4.pielikums

**Atbilstoši normatīvajam regulējumam spēkā esošais**

**finansējuma aprēķināšanas modelis**

**atbilstoši izglītības iestādes tipam**

1. **Speciālajām klasēm, grupām un speciālajām skolām, kuras nav internātskolas**, no valsts budžeta mērķdotācijas tiek finansēta tikai pedagogu darba samaksa un valsts sociālās apdrošināšanas obligātās iemaksas. Finansējuma apmēra aprēķina pamatā ir izglītojamo skaits, kas tiek reizināts ar attiecīgiem koeficientiem: izglītības pakāpes koeficientu un koeficientu atbilstoši īstenotajai programmai, tādējādi iegūstot *normēto* izglītojamo skaitu.

Spēkā esošais normatīvais regulējums (MK.Nr.1616) nosaka, šādus koeficientus:

1. izglītības pakāpes koeficienti:

* 1.–4.klases skolēnu skaitam – 0,75,
* 1.-4.klases skolēnu skaita, ja skolēnu skaits pamatizglītības pakāpē ir 100 skolēni un mazāk – 1;
* 5.–9.klases skolēnu skaitam – 1;
* 10.–12.klases skolēnu skaitam – 1,25.

1. programmas koeficienti:

* speciālās izglītības programmas speciālajās skolās –1,8,
* skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādēs – 1,84.

Lai noteiktu pedagogu, kas īsteno mācību stundu plānu, likmju skaitu, iegūto *normēto* izglītojamo skaitu, saskaņā ar MK Nr.1616, dala ar:

* 8,12, ja izglītības iestāde atrodas novadā,
* 10,35, ja izglītības iestāde atrodas republikas pilsētā.

Finansējuma apmēru mērķdotācijai aprēķina:

1. iegūto pedagogu likmju skaitu reizina ar minimālo pedagoga mēneša darba algas likmi pedagogam ar 10 gadu darba stāžu mācību stundu plāna nodrošināšanai, kas noteikta ar MK not.836, tādējādi iegūstot mācību stundu plāna īstenošanai nepieciešamo finansējumu;
2. papildus nepieciešamo finansējumu pedagogu papildu pienākumu (klases audzināšana, stundu (nodarbību) gatavošana, skolēnu darbu labošana) un atbalsta pasākumu (piemēram, konsultācijas, pagarinātās dienas grupas) nodrošināšanai aprēķina nepārsniedzot 40 procentus no mācību stundu plāna īstenošanai aprēķinātās mērķdotācijas;
3. finansējumu iestādes vadītāja, viņa vietnieku un atbalsta personāla (bibliotekārs, logopēds, psihologs, speciālais pedagogs, pedagogs karjeras konsultants, pedagoga palīgs) darba samaksai aprēķina nepārsniedzot 15 procentus no aprēķinātās mērķdotācijas.

Aprēķināto finansējuma apmēru IZM pārskaita novadu un republikas pilsētu pašvaldībām. Tālākā finansējuma sadale pa izglītības iestādēm ir pašvaldības kompetencē.

2. **Speciālās pirmsskolas izglītības iestādēm, speciālajām internātskolām**,

Izglītības iestāžu reģistrā reģistrētiem **attīstības un rehabilitācijas centriem** no valsts

budžeta mērķdotācijas tiek nodrošināti gan pedagogu darba samaksa un valsts sociālās apdrošināšanas obligātās iemaksas, gan iestāžu uzturēšanas izdevumi. Finansējuma apmēra aprēķina pamatā ir izglītojamo skaits un pedagoģisko likmju (amata vietu) skaits.

Finansējuma apmēra noteikšanai pedagogu darba samaksai un valsts sociālās apdrošināšanas obligātās iemaksām, izglītības iestādes iesniedz IZM pedagoģisko likmju (amata vietu) skaitu, atbilstoši MK Nr.836 noteiktajām prasībām. IZM, piemērojot minētos MK Nr.836, aprēķina finansējuma apmēru pedagogu darba samaksai un valsts sociālās apdrošināšanas obligātajām iemaksām.

Iestāžu uzturēšanas izdevumiem finansējuma apmēra aprēķina pamatā ir izglītojamo skaits, kas tiek reizināts ar izglītības iestāžu koeficientu un uzturēšanas izdevumu normatīvu vienam internātskolas izglītojamam.

Šobrīd spēkā esošie MK Nr.825 nosaka, šādus izglītības iestāžu koeficientus izglītojamiem:

* speciālajā pirmsskolas izglītības iestādē – 1;
* speciālajā internātskolā, attīstības un rehabilitācijas centrā – 1,35.

Ja izglītojamais neizmanto internāta pakalpojumus, tad piemēro koeficientu 0,85.

Iegūto *normēto* izglītojamo skaitu reizina ar uzturēšanas izdevumu normatīvu, kas šobrīd, saskaņā ar MK Nr.825 ir 263,23 euro/mēnesī.

Ņemot vērā pieejamos finanšu resursus, 2013.gadā uzturēšanas izdevumu normatīvu iespējams nodrošināt tikai 77% no nepieciešamā. 2014.gadā, tas ir 79,8%.

Aprēķināto kopēji finansējuma apmēru IZM pārskaita novadu un republikas pilsētu pašvaldībām. Tālākā finansējuma sadale pa izglītības iestādēm ir pašvaldības kompetencē, ja pašvaldībā ir vairākas šāda tipa izglītības iestādes.